417 RUBIACEAE: GEOGRAPHIA. | 418 
habeo, ut pariter Richardsonia scabra et Galium aparine cul- 
tura vel commercio late dispersa sunt. 
Quoad distributionem tribuum attinet, Henriquezieae, 
Catesbaeeae, Cruckshanksieae, Retiniphylleae et Coussareeae in 
America sola, praecipue in America australi vigent. Knoxieas, 
Alberteas, Vanguerieas contra hemisphaerium orientale. sola 
nutrit. Naucleeae, Cinchoneae, Rondeletieae, Condamineeae, 
Hedyotideae, Mussaendeae, Hamelieae, Gardenieae, Guettardeae, 
Chiococceae, Ixoreae, Morindeae, Psychotrieae, Paederieae, 
‚ Anthospermeae, Spermacoceae et Stellatae orbem gerontogaeum 
et neogaeum ornant. Quarum autem Naucleeae cum generibus 
7 e 9, Hedyotideae cum 19 e 30, Mussaendeae cum 24 e 39, 
Gardenieae cum 35 е 50, Ixoreae cum 11 e 14, Morindeae 
cum 8 e 10, Psychotrieae cum 22 e 28, Paederieae cum 6 ex 8, 
Anthospermeae cum 17 e 21 imprimis gerontogeae; Cinchoneae 
cum 23 generibus e 36, Rondeletieae cum 14 ex 18, Conda- 
mineeae cum T e 9, Chiococceae cum 9 e 10 maxima pro parte 
Americam incolunt. 
E ditione Florae Brasiliensis, si usitato more Guianam 
et Peruviae orientalis provinciam Maynas includis, in uni- 
verso 1002 Rubiaceae (25 9/0 omnium) cum 834 autochthonis 
descriptae sunt, ut e tabula II. distributionem Rubiacearum 
Brasiliensium demonstrante elucet. Illae ad 99 genera (21,5 9/0) 
pertinent. Genera monotypica non desunt, sed multo minus 
numerosa quam in aliis regionibus; 21 numeravi vel 21 %o, 
quod vix dimidium proportionis exhibet, quam supra retuli. 
Alia genera contra valde multiformia species plurimas in. 
cludunt ut Psychotria, quae secundum cl. MUELLER Ara. 256, 
Rudgea et Faramea, quae с. 90, Mapouria, quae 70 species 
offert. Genus Spermacoces ex auctoribus prioribus pariter 
ambitu ingente gaudebat; ipse in hoc species 2 tantum agnovi 
et generi -Borreriae cl. Dg CANDOLLE sequens partem earum 
maximam attribui. E materia ampla persuasum habui species 
inordinate valde multiplicatas esse, ita ut ultra 60 Brasilienses 
ad 34 reducerem, quarum nonnullas forsan in futuro ulterius 
cum aliis conjungendas esse haud improbabile est. 
Regionem, quam Napaeam dicimus, 48 species cum 14 
indigenis, Dryadem 383 species cum 265 indigenis, Oreadem 
314 species cum 202 indigenis, Najadem 258 species cum 
174 indigenis inhabitant; 66 autem praecipue e tribubus a 
cl. MUELLER Аве. expositis quoad loca natalia ignotae sunt. 
In tribubus a me ipso tractatis notionem plantarum Oreadum 
paulo aliter percepi ac vulgo auctores solent. Investigatio- 
nibus exactis hodie notum est, etiam in regione, quam Drya- 
dem appellamus, ilas plantas vigere, quae Oreadi nempe 
planitiebus elatis Campos dictis et in provinciis S. Paulo, 
Minas Geraés, Goyaz et partibus australioribus provinciae 
Bahia extensione maxima evolutis propriae sunt. Cacumina 
montis Tijuca, Serra de Macahé et praesertim Serra dos 
Orgáos formam ulteriorem egregie exhibent. Campos das 
Antas, qui verticem montium Serra dos Orgáos coronat, non- 
nullae species Declieuxiae, Congdonia coerulea, Prepusa Hoo- 
keri, Hindsiae species et Relbunii incolunt, quae habitu et 
modo vegetationis proprio cum plantis campestribus plane con- 
gruunt. Illas ipse plantis Oreadum adjeci. Commemoratione 
pariter dignum est, quod plantae nonnullae e campis secus 
ripas arenosas fluviorum ad littora maris descendunt, hoc loco 
Rubiae, IL 
conditiones ad proventum secundum aptas inveniunt et for- 
mationem Restinga dictam efformant, quae arenas steriles 
vestimento denso fruticum vel suffrutieum obtegit. 
Dryades maximam partem Rubiacearum in una regione 
exhibent, nempe 38 °/o; si illis Najades conditionibus vegeta- 
tionis similes addis, hic numerus incrementum usque ad 64 °/o 
offert. Qua e relatione elucet, Rubiaceas maxima pro parte 
tales plantas includere, quae siccitate periodica magis vexantur. 
In Brasilia in universo 18 tribus reperiuntur; nulla intra 
fines sola viget, omnes potius eos transgrediuntur. Tribus 
Henriqueziearum, quae genera 2 offert, centrum vegetationis 
in Venezuela vicina saltem habere videtur; at Platycarpus 
ad hunc usque diem in imperio nondum -collectus. Retini- 
phylleae, quae distributione simili gaudent, forsan exemplum 
tribus autochthonae offerunt, quum genera Jackiae et Scyphi- 
phorae Indiae orientalis nequaquam arcte cum Retiniphylleis 
typicis conjunctae sint. Ambobus exclusis illa tribus nunc 
genera 2 praebet praeter Retiniphyllum ipsum Synisoon a cl. 
MUELLER Arg. in hoc opere omissum, a cl. BAILLON ad exem- 
plum quoddam Schomburgkianum conditum. 
E Naucleeis genera 2 in Brasilia vigent: alterum Ce- 
phalanthus cum specie unica in Brasilia maxime australi, 
Uruguay et Paraguay late divulgata et speciei Boreali-Ame- 
ricanae affinis et duabus aliis valde diversis, quae Peruviam 
orientalem incolunt et quae forsan melius quam aliae con- 
junctionem hujus generis cum (Zwettardeis praeparant. Alterum 
genus est Owrouparia, quae speciebus permultis Indiam orien- 
talem et Malaisiam ornat. In Brasilia unica tantum nota 
nullis characteribus a genere diversa; О. Guianensis arbor 
ramulis abbreviatis in uncos validos curvatos transformatis 
alte scandens in Guiana Gallica ut videtur vulgaris per Hy- 
laeam usque ad provinciam Mato Grosso progreditur. Praeter | 
hane altera optime diversa O. tomentosa К. Sch. e regionibus 
Orinocensibus jam a cl. Номвотот in herbaria nostra allata est. 
Cinchoneae in Brasilia multis generibus et speciebus 
proveniunt. Priorum hodie 38 nota et ex his 17 vel fere 
dimidium intra limites Florae Brasiliensis observata sunt. 
E monotypicis unicum tantum valde singulare Brasiliae pro- 
prium: Molopanthera panniculata Turcz. in regionibus silva- 
ticis littoris Oceani Atlantici inter Bahia et Rio de Janeiro 
arbor elata crescit. Indole florum pro rata exiguorum locum 
intermedium inter Cinchoneas, Oldenlandieas et genus Poso- 
queriae tenet. Cum tribu priore semina alata et staturam, 
cum secunda placentam globosam stipitatam et discum ad 
maturitatem protractam, cum ulteriore aestivationem et cur- 
vationem alabastri peculiarem et indolem antherarum com- 
munia praebet. Genera Ladenbergiae, Remijiae, Ferdinandusae 
numerum specierun maximum in ditione Hylaeae gignunt, 
sed unica vel duae species quoque in Oreade vigent. Dum 
ulteriora praesertim Brasiliensia sunt, prius ut affine Cin- 
chonae praecipue Peruviam ornant. 
Ut in tractatu de qualitate et usu exponam, Cinchonae 
verae e ditione Brasiliensi omnino exclusae sunt; duae species 
autem in Serra dos Orgáos coluntur. Hillia distributione 
peculiari geographica insignis; nam e speciebus 4 adhuc 
cognitis unicam H. parasiticam Jacq. (a qua H. Brasiliensis 
Cham. et Schlecht. omnino non discrepat) ab insulis Antillanis 
54 
